6. ΒΑΣΙΛΙΚΟΝ ΔΙΑΤΑΓΜΑ της 20 Μαρτ./2 Απρ. 1955 Περί τροποποιήσεως του Β.Δ/τος της 13/29 Μαρτ. 1947 «περί χορηγιών του Ταμείου Προνοίας Εργοληπτών Δημοσίων Έργων και αποσυμφορήσεως της Εργοληπτικής Τάξεως». Έχοντες υπ’ όψιν 1)τα άρθρ. 1 εδάφ. γ΄ και 2 παρ. 8 του Ν.Δ. 75/1946 «περί συστάσεως Ταμείου Προνοίας Εργοληπτών Δημοσίων Έργων, 2)την κατά την υπ’ αριθ. 96/10.12.54 συνεδρίαν σύμφωνον γνώμην του Διοικητικού Συμβουλίου του Ταμείου Προνοίας Εργοληπτών Δημοσίων Έργων, 3)την υπ’ αριθ. 97 ε.έ. γνωμοδότησιν του Συμβουλίου Επικρατείας (Τμήμα Α΄), προτάσει του Ημετέρου επί των Συγκοινωνιών και Δημοσίων Έργων Υπουργού, απεφασίσαμεν και διατάσσομεν: Άρθρον 1ον.-1-12.(Αντικαθίστανται η παρ. 3 του άρθρ. 1, η παρ. 3 του άρθρ. 3, το άρθρ. 6, η παρ. 1, 2 και 3 του άρθρ. 7, η παρ. 3 του άρθρ. 8 και το άρθρ. 11 του Β.Δ. της 13/29 Μαρτ. 1947, προστίθενται διατάξεις εις το τέλος της παρ. 1 του άρθρ. 8 και διαγράφεται η παρ. 4 του άρθρ. 7 του αυτού Β.Δ/τος). Άρθρον 2ον.-Οι εντός έτους από της δημοσιεύσεως του παρόντος εξερχόμενοι του επαγγέλματος Εργολήπται και έχοντες συμπεπληρωμένην πενταετή υπηρεσίαν μη προσαπαιτουμένης και της συμπληρώσεως του 62ου έτους της ηλικίας εφ’ όσον εντός του έτους καθ’ ο πραγματοποιείται η έξοδος δεν καταλαμβάνονται υπό του ορίου ηλικίας δικαιούνται κατά τας εν παρ. 6 του άρθρ. 1 του παρόντος διακρίσεις της αντιστοιχούσης εις τα έτη της υπηρεσίας χορηγίας, προσηυξημένης κατά 40%. Εις τον αυτόν επί των Συγκοινωνιών και δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 1367]